Video: Agter die skerms by "Manne" | Maroela Media
Video: Agter die skerms by "Manne"
'n Groep universiteitsvriende herenig vir 'n jagnaweek. Met geraamtes in die kas en wraak op die brein stap vyf manne die boendoes in en slegs vier keer terug. Nou word die koring van die kaf geskei, die manne van die muise en die jagters van die prooi.
Die skrywer en regisseur van die teks, Chris Vorster, en die vervaardiger, Giep van Zyl, is 'n gedugte span en is verantwoordelik vir die treffer-komedie Ooms wat verlede jaar op die planke was.
Vorster, voorheen in die rol van Ryno in 7de Laan, hou in dié jongste stuk ook sy lyf akteur en span saam met 7de Laners Hennie Jacobs (Diederik), Theodore Jantjies (Xander) en Francois Lensley (Marko) om hierdie vlymskerp aksie-komedie na die verhoog te bring. Die bekende komediant Hannes Brümmer is die vyfde lid van die span met 'n gasverskyning deur die veteraan-akteur Deon Coetzee.
"Manne" word op Saterdag 24 Februarie in die Atterbury-teater in Pretoria aangebied. Kaartjies kos tussen R140 en R160 en is beskikbaar by Computicket.